**OPĆINSKI SUD U ZADRU**

**Ulica Plemića Borelli 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**Obrazloženje godišnjeg Izvještaja o izvršenju financijskog plana Općinskog suda u Zadru za razdoblje od 01. 01. do 31.12. 2023.godine**

Temeljem Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) uz tablicu izvještaja o izvršenju financijskog plana za godišnje razdoblje od 01.01. do 31.12.2023. godine Općinski sud u Zadru izradio je Obrazloženje izvještaja o izvršenju financijskog plana.

Prihodi za rad Općinskog suda u Zadru osiguravaju se iz Državnog proračuna Republike Hrvatske iz izvora 11 opći prihodi i primici (99,9%), dok se u manjem, neznatnom dijelu ostvaruju vlastiti prihodi izvor 31 (0,01%) od usluga preslika dokumenata iz predmeta kao i troškova presnimavanja zvučnih snimki.

Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, a koji su proračunom za 2023. - 2025. planirani na kontu 4221 uredska oprema i namještaj unutar redovne aktivnosti Općinskog suda u Zadru kao proračunskog korisnika.

**Sažetak računa prihoda i rashoda i računa financiranja**

Prihodi za 2023. godinu planirani su u ukupnom iznosu od 6.952.844,00 EUR, planirani prihodi u potpunosti se odnose na prihode poslovanja dok prihodi od prodaje nefinancijske imovine i primici od financijske imovine i zaduživanja u 2023.godini nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje prihoda za 2023. godinu u odnosu na ostvarenje izvršenja za 2022. godinu iznosi 115,67%, dok ostvarenje/izvršenje za 2023. godinu u odnosu na tekući plan za 2023.godinu iznosi 100,02%.

Za 2023.godinu rashodi su planirani u ukupnom iznosu od 6.952.844,00 EUR, od čega se na rashode poslovanja odnosi iznos od 6.905.587,00 EUR, na rashode za nabavu nefinancijske imovine iznos od 47.257,00 EUR, dok izdaci za financijsku imovinu i otplate zajmova u 2023. godini nisu planirani.

Iz tablice Sažetak računa prihoda i rashoda i računa financiranja proizlazi da ostvarenje/izvršenje rashoda za 2023. godinu u odnosu na ostvarenje izvršenja za 2022. godinu iznosi 115,67%, dok ostvarenje/izvršenje za 2023. godinu u odnosu na tekući plan za 2023.godinu iznosi 99,97%.

Iz prethodne 2022.godine u 2023.godinu iskazan je prijenos sredstva u iznosu od 3.185,35 EUR vlastitih prihoda dok se u narednu 2024.godinu prenosi iznos od ukupno 17.674,11 EUR vlastitih prihoda.

**Račun prihoda i rashoda**

**Izvještaj o prihodima i rashodima prema ekonomskoj klasifikaciji**

Ukupni prihodi sastoje se isključivo od prihodi poslovanja, u 2023.godini prihodi poslovanja izvršeni su u iznosu od 6.953.965,14 EUR, a sastoje se od:

* kto 66 prihoda od pruženih usluga u iznosu od 3.122,04 EUR (od preslika),
* kto 67 prihoda za financiranje rashoda poslovanja iz nadležnog proračuna u iznosu od 6.905.577,90 EUR i prihoda za financiranje rashoda za nabavu nefinancijske imovine iz nadležnog proračuna u iznosu od 45.265,20 EUR.

Prihodi iz nadležnog proračuna čine 99,96% ukupnih prihoda dok se na prihode od pruženih usluga odnosi svega 0,04%.

Indeks ostvarenje/izvršenje prihoda u 2023. godini u odnosu na godišnji plan iznosi 100,02%, dok u odnosu na isto razdoblje prethodne godine indeks ostvarenje/ izvršenje iznosi 115,67%.

Ukupni rashodi u 2023.godini izvršeni su u iznosu od 6.950.843,10 EUR, a sastoje se od:

* rashoda poslovanja u iznosu od 6.905.577,90 EUR (99,35% udio u ukupnim rashodima),
* rashoda za nabavu nefinancijske imovine u iznosu od 45.265,20 EUR (0,65% udio u ukupnim rashodima).

Indeks ostvarenje/izvršenje rashoda u 2023. godini u odnosu na godišnji plan iznosi 99,97%, dok u odnosu na isto razdoblje prethodne godine indeks ostvarenje/ izvršenje iznosi 115,67%.

Rashodi poslovanja odnose se na:

* kto 31 rashodi za zaposlene, u godišnjem razdoblju izvršeni su u iznosu od 5.157.280,47 EUR, a u strukturi rashoda poslovanja najzastupljeniji sa 74,68% (u naravi se odnose na bruto plaće za redovan i prekovremeni rad, ostale rashode za zaposlene, doprinose za mirovinsko i obvezno zdravstveno osiguranje). Indeks ostvarenje/izvršenje 2023.godinu u odnosu na izvršenje 2022.godine iznosi 113,44%, a indeks u odnosu na tekući plan za 2023.godinu iznosi 100%.
* kto 32 materijalni rashodi, u godišnjem razdoblju izvršeni su u iznosu od 1.743.054,99 EUR i čine 25,24% rashoda poslovanja, a sastoje se od: naknada troškova zaposlenima, rashoda za materijal i energiju, rashoda za usluge, naknada troškova osobama izvan radnog odnosa i ostalih nespomenutih rashoda poslovanja. U materijalnim rashodima najzastupljeniji su rashodi za usluge telefona, pošte i prijevoza u iznosu od 592.773,24 EUR (poštanske usluge) i intelektualne i osobne usluge u iznosu od 615.922,24 EUR (usluge sudskih vještaka, tumača/prijevoda i ostale intelektualne i osobne usluge).
* kto 34 financijski rashodi, za godišnje razdoblje izvršeni su u iznosu od 5.242,44 EUR, u naravi se odnose na rashode za usluge platnog prometa kod poslovne banke i kamate za financijske leasinge kojima su nabavljeni službeni osobni automobili. Financijski rashodi čine 0,08% rashoda poslovanja.

Indeks ostvarenje/izvršenje 2023.godinu u odnosu na izvršenje 2022.godine iznosi 115,00%, a indeks u odnosu na tekući plan za 2023.godinu iznosi 100%.

Rashodi za nabavu nefinancijske imovine za godišnje razdoblje izvršeni su u iznosu od 45.265,20 EUR, a odnose se na:

* kto 42 rashodi za nabavu proizvedene dugotrajne imovine u iznosu od 8.459,20 EUR (u naravi se odnose na nabavu uredske opreme i namještaja te osobnih vozila),
* kto 45 rashodi za dodatna ulaganja na nefinancijskoj imovini u iznosu od 36.806,00 EUR (u naravi se odnose na dodatna ulaganja u građevinske objekte).

Indeks ostvarenje/izvršenje 2023.godinu u odnosu na izvršenje 2022.godine iznosi 1.063,78%, a indeks u odnosu na tekući plan za 2023.godinu iznosi 95,79%.

**Izvještaj o prihodima i rashodima prema izvorima financiranja**

U strukturi prihoda Općinskog suda u Zadru u 2023. godini opći prihodi i primici izvor 11 izvršeni su u iznosu od 6.950.843,10 EUR, dok su vlastiti prihodi izvor 31 izvršeni u iznosu od 3.122,04 EUR. Rashodi u 2023. godini izvršeni su do visine ostvarenih općih prihoda i primitaka izvor 11.

**Izvještaj o rashodima prema funkcijskoj klasifikaciji**

Na 3 Javni red i sigurnost/0330 Sudovi u 2023.godini izvršeno je 6.950.843,10 EUR. Indeks ostvarenje/izvršenje 2023.godinu u odnosu na izvršenje 2022.godine iznosi 115,67%, a indeks u odnosu na tekući plan za 2023.godinu iznosi 99,97%.

**Posebni dio planirano/izvršeno**

Opći prihodi i primici te rashodi odnose se na razdjel 109 Općinski sud u Zadru, glava 10980, RKP 4446, A641000 Vođenje sudskih postupaka iz nadležnosti općinskih sudova.

Broj: 17 Su-445/2024

U Zadru, 02.travnja 2024.

Sutkinja ovlaštena za obavljanje poslova sudske uprave Općinskog suda u Zadru

Jadranka Nižić Peroš